Bonde omkom i fjøsbrann i Oppland
Brannvesenet fikk melding om brannen i fjøset i 1-tiden. Da de kom fram, var det full overtenning, og etter en stund var det klart at bonden var savnet. Litt senere på natten ble en person funnet omkommet inne i verksteddelen av fjøset. - Det er høyst sannsynlig at denne personen er den savnede bonden, forteller operasjonsleder Svein Brubakken i Gubrandsdal politidistrikt til VG Nett. Det var rundt 70 dyr i fjøset, både kalver, okser og kyr, men bare ti ble reddet ut i live.
En bonde omkom i en fjøsbrann i Lora mellom Lesja og Dombås i Oppland natt til tirsdag.